CELEX: 62011TN0494
Language: et
Date: 2011-09-16 00:00:00
Title: Kohtuasi T-494/11: 16. septembril 2011 esitatud hagi — Missir Mamachi de Lusingano jt versus komisjon

12.11.2011   
            
            
               ET
            
            
               Euroopa Liidu Teataja
            
            
               C 331/27
            
         16. septembril 2011 esitatud hagi — Missir Mamachi de Lusingano jt versus komisjon
   (Kohtuasi T-494/11)
   2011/C 331/53
   Kohtumenetluse keel: itaalia
   
      Pooled
   
   
      Hagejad: Livio Missir Mamachi di Lusignano (Kerkhove-Avelgem, Belgia), Anne Jeanne Cécile Magdalena Maria Sintobin (Brüssel, Belgia), Stefano Missir Mamachi di Lusignano (Shangai, Hiina), Maria Letizia Missir Mamachi di Lusignano (Brüssel, Belgia), Alessandro Missir Mamachi di Lusignano pärijad (Rabat, Maroko) (esindajad: advokaadid F. Di Gianni, R. Antonimi ja G. Coppo)
   
      Kostja: Euroopa Komisjon
   
      Nõuded
   
   Hagejad paluvad Üldkohtul:
   
               —
            
            
               mõista komisjonilt välja hüvitis mittevaralise kahju eest, mida hagejad kandsid Alessandro Missir Mamachi di Lusignano ja tema elukaaslase Ariane Lagasse de Lochti mõrva tõttu;
            
         
               —
            
            
               mõista komisjonilt välja tasandusintress ja vahepeal tekkinud viivis;
            
         
               —
            
            
               mõista kohtukulud välja komisjonilt.
            
         
      Väited ja peamised argumendid
   
   Hagi esimese väitega paluvad hagejad mõista komisjonilt välja hüvitis mittevaralise kahju eest, mida nad kandsid ebaõiglaselt komisjoni ametniku Alessandro Missir Mamachi di Lusignano ja tema elukaaslase Ariane Lagasse de Lochti mõrva tõttu. Selles suhtes tuginevad hagejad liidu lepinguvälisele vastutusele, kuna komisjon jättis hooletusest veendumata, et mõrvatud ametniku ja tema perekonna kasutusse antud korteril on kohane ja tõhus turvavarustus, mis tagaks nende ohutuse. Oma nõuete põhjenduseks viitavad hagejad nõuetele, mida on käsitletud Avaliku Teenistuse Kohtu 12. mai 2011. aasta otsuses kohtuasjas F-50/09.
   Teise võimalusena tuginevad hagejad juhtumi äärmiselt erakordsete tingimuste tõttu komisjoni vastutusele nõuetekohase käitumisega tekitatud kahju eest.